pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โฆษก สธ. แจงผล ATK เป็นบวก เข้าระบบ HI/CI ไม่ต้องตรวจ RT-PCR ซ้ำ ส่วนการตรวจเพื่อเคลมประกัน ต้องเสียค่าตรวจเองและเบิกคืนได้จากประกัน
วันเสาร์ที่ 29 มกราคม 2565
โฆษก สธ. แจงผล ATK เป็นบวก เข้าระบบ HI/CI ไม่ต้องตรวจ RT-PCR ซ้ํา ส่วนการตรวจเพื่อเคลมประกัน ต้องเสียค่าตรวจเองและเบิกคืนได้จากประกัน
โฆษกกระทรวงสาธารณสุข แจงผู้ที่ตรวจ ATK ได้ผลบวก ไม่มีอาการหรืออาการน้อย เข้าระบบรักษาแบบ HI/CI ได้ทันที ไม่ต้องตรวจ RT-PCR ซ้ํา แต่หากต้องการตรวจเพื่อใช้เบิกประกันโควิด จะมีค่าใช้จ่ายตามหลักเกณฑ์ ซึ่งจะได้รับคืนจากเงินประกัน
โฆษกกระทรวงสาธารณสุข แจงผู้ที่ตรวจ ATK ได้ผลบวก ไม่มีอาการหรืออาการน้อย เข้าระบบรักษาแบบ HI/CI ได้ทันที ไม่ต้องตรวจ RT-PCR ซ้ํา แต่หากต้องการตรวจเพื่อใช้เบิกประกันโควิด จะมีค่าใช้จ่ายตามหลักเกณฑ์ ซึ่งจะได้รับคืนจากเงินประกัน ส่วนกรณีมีอาการหรือมีความเสี่ยงทางการแพทย์จะได้รับการตรวจโดยไม่มีค่าใช้จ่าย
วันนี้ (29 มกราคม 2565) นพ.รุ่งเรือง กิจผาติ ที่ปรึกษาระดับกระทรวง และโฆษกกระทรวงสาธารณสุข กล่าวถึงกรณีข้อสงสัยผลตรวจหาเชื้อโควิดด้วยชุดตรวจ ATK เป็นบวก ต้องตรวจซ้ําด้วน RT-PCR หรือไม่ และกรณีการตรวจเพื่อเบิกประกันโควิด ว่า กระทรวงสาธารณสุขวางระบบการดูแลผู้ติดเชื้อโควิด 19 กรณีผลตรวจ ATK เป็นบวก หากไม่มีอาการหรือมีอาการเล็กน้อยสามารถติดต่อลงทะเบียนผ่านสายด่วน 1330 เพื่อเข้าระบบการดูแลรักษาที่บ้าน (Home Isolation) หรือในชุมชน (Community Isolation) ได้ โดยไม่จําเป็นต้องตรวจ RT-PCR ซ้ํา ยกเว้นในรายที่มีอาการหรือมีความเสี่ยงทางการแพทย์ จะมีการตรวจ RT-PCR โดยไม่มีการคิดค่าใช้จ่ายกับผู้ป่วยแต่อย่างใด
นพ.รุ่งเรืองกล่าวต่อว่า สําหรับกลุ่มที่มีอาการน้อยหรือไม่มีความเสี่ยงทางการแพทย์ แต่มีประกันโควิดและต้องการผลการตรวจ RT-PCR เพื่อเป็นหลักฐานในการเคลมประกันนั้น จะต้องรับผิดชอบค่าตรวจ RT-PCR พร้อมใบรับรองสําหรับเบิกประกันเอง ซึ่งจะมีค่าใช้จ่าย และค่าใช้จ่ายการตรวจและเอกสารที่เกี่ยวข้องนี้ ผู้ป่วยจะได้รับคืนจากเงินเอาประกันอยู่แล้ว โดยที่โรงพยาบาลที่ทําการตรวจจะไม่ได้เบิกค่าตรวจ RT-PCR ซ้ําซ้อนกับ สปสช.อีก
ทั้งนี้ กรณีที่เป็นข่าว ทางโรงพยาบาลได้ชี้แจงให้ผู้ป่วยทราบแล้ว อย่างไรก็ตาม เมื่อเกิดข้อสงสัยก็จะทําความเข้าใจอีกครั้ง
************************************** 29 มกราคม 2565
รัฐบาลไทย-ข่าวทำเนียบรัฐบาล-ศบศ.เห็นชอบรักษาการจ้างงานใน SMEs-พลิกโฉมการท่องเที่ยวไทย
วันเสาร์ที่ 2 ตุลาคม 2564
ศบศ.เห็นชอบรักษาการจ้างงานใน SMEs-พลิกโฉมการท่องเที่ยวไทย
วันเสาร์ที่ 2 ตุลาคม 2564
ศบศ.เห็นชอบรักษาการจ้างงานใน SMEs-พลิกโฉมการท่องเที่ยวไทย
ต่อจากนี้ไป ขอเชิญรับฟังไทยคู่ฟ้า ค่ะ
คณะกรรมการบริหารสถานการณ์เศรษฐกิจจากผลกระทบของการระบาดของโรคโควิด-19 หรือ ศบศ. เห็นชอบในหลักการโครงการส่งเสริมและรักษาระดับการจ้างงานในธุรกิจ SMEs เพื่อช่วยเหลือผู้ประกอบการ รักษาระดับการจ้างงาน แก้ปัญหาการว่างงาน และสร้างความเข้มแข็งให้กลุ่มธุรกิจ นอกจากนี้ยังเห็นชอบหลักการแนวทางการขับเคลื่อนการเปิดประเทศด้านการท่องเที่ยวตามนโยบายรัฐบาล โดยขยายผลการพลิกโฉมการท่องเที่ยวของ จ.ภูเก็ต เพื่อเป็นสถานที่ท่องเที่ยวระดับโลก รวมถึงแนวทางการจัดตั้งกองทุนส่งเสริมการท่องเที่ยวเพื่อใช้ในการพลิกโฉมการท่องเที่ยวไทย และการประกาศส่งเสริมการท่องเที่ยว 2565 Amazing ยิ่งกว่าเดิม เพื่อกระตุ้นการท่องเที่ยวฟื้นฟูเศรษฐกิจยุคหลังโควิด-19
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-​โฆษกรัฐบาลเผย “นายกฯ” พอใจผลผลิตอุตสาหกรรมเดือนพฤษภาคม 2565 ขยายตัวเพิ่มขึ้น 7.46% จากเดือนก่อน
วันเสาร์ที่ 2 กรกฎาคม 2565
​โฆษกรัฐบาลเผย “นายกฯ” พอใจผลผลิตอุตสาหกรรมเดือนพฤษภาคม 2565  ขยายตัวเพิ่มขึ้น 7.46% จากเดือนก่อน
​โฆษกรัฐบาลเผย “นายกฯ” พอใจผลผลิตอุตสาหกรรมเดือนพฤษภาคม 2565  ขยายตัวเพิ่มขึ้น 7.46% จากเดือนก่อน รับมาตรการเปิดประเทศ กําชับ ก.พลังงาน-ก.แรงงาน –ก.พาณิชย์-ก.อุตสาหกรรม บูรณาการหนุนภาคอุตสาหกรรมขับเคลื่อนเศรษฐกิจ
(2 กรกฎาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พอใจภาพรวมการฟื้นตัวทางเศรษฐกิจไทยหลังการผ่อนคลายมาตรการควบคุมและการเปิดประเทศ ได้รับเสียงตอบรับจากผู้ประกอบการ ภาคเอกชน โดยกระทรวงอุตสาหกรรม ได้รายงานดัชนีผลผลิตอุตสาหกรรม (MPI) เดือนพฤษภาคม 2565 พบว่าขยายตัวเพิ่มขึ้นจากเดือนก่อนที่ 7.46% โดยเฉพาะอุตสาหกรรมอาหารทะเลแช่เย็นที่ขยายตัวเพิ่มขึ้นจากเดือนก่อน 19.97% ส่งผลให้ภาพรวมดัชนีผลผลิตอุตสาหกรรมช่วง 5 เดือนแรกของปี 2565 ขยายตัว 0.57% เมื่อเทียบกับช่วงเดียวกันของปีก่อน ในขณะที่อัตราการใช้กําลังการผลิต 5 เดือนแรกอยู่ที่ระดับ 64.11 เป็นผลมาจากสถานการณ์การแพร่ระบาดของโรคโควิด-19 ในประเทศคลี่คลายลงและการผ่อนคลายมาตรการควบคุมและการเปิดประเทศ ส่งผลให้การบริโภคในประเทศปรับตัวดีขึ้นต่อเนื่องรวมถึงการฟื้นตัวของเศรษฐกิจโลกและการอ่อนค่าของเงินบาทช่วยสนับสนุนให้การส่งออกขยายตัว
โฆษกประจําสํานักนายกรัฐมนตรี กล่าวเพิ่มเติมว่า ยังมีอุตสาหกรรมหลักที่ดัชนีผลผลิตส่งผลบวกในเดือน พ.ค. 2565 เมื่อเทียบกับช่วงเดียวกันของปีก่อน ได้แก่ น้ํามันปิโตรเลียม ขยายตัวเพิ่มขึ้นจากช่วงเดียวกันของปีก่อน 13.06% จากผลิตภัณฑ์น้ํามันดีเซล น้ํามันเครื่องบิน และน้ํามันแก๊สโซฮอล์ 95 เป็นหลัก นอกจากนี้ยังมีชิ้นส่วนและแผ่นวงจรอิเล็กทรอนิกส์ ขยายตัวเพิ่มขึ้นจากช่วงเดียวกันของปีก่อน 7.29% จากผลิตภัณฑ์ Integrated Circuit และ PWB เป็นหลัก และเภสัชภัณฑ์ เคมีภัณฑ์ที่ใช้รักษาโรค ขยายตัวเพิ่มขึ้นจากช่วงเดียวกันของปีก่อน 25.73% จากผลิตภัณฑ์ยาเม็ดและยาน้ํา เป็นหลัก นอกจากนี้ยังมีผลิตภัณฑ์ยางอื่นๆ ขยายตัวเพิ่มขึ้นจากช่วงเดียวกันของปีก่อน 9.24% จากผลิตภัณฑ์ยางแท่ง และเครื่องประดับเพชรพลอยแท้ ขยายตัวเพิ่มขึ้นจากช่วงเดียวกันของปีก่อน 12.93% จากผลิตภัณฑ์จี้ สร้อย และกําไล เป็นต้น
“หลังจากรัฐบาลผ่อนคลายมาตรการควบคุมต่างๆ โดยเฉพาะมาตรการเปิดประเทศ ส่งผลให้ประชาชนสามารถออกมาใช้ชีวิตประจําวันและบริโภคได้ตามปกติมากขึ้น ทําให้ความต้องการสินค้าอุตสาหกรรมเพิ่มขึ้น รวมทั้งการส่งออกมีแนวโน้มขยายตัว ภาคธุรกิจและภาคอุตสาหกรรมปรับตัวดีขึ้น คาดว่าภาพรวมเศรษฐกิจไทยมีแนวโน้มจะขยายตัวใน 1-2 เดือนข้างหน้า โดยนายกรัฐมนตรีขอให้กระทรวงพลังงาน กระทรวงพาณิชย์ กระทรวงแรงงาน กระทรวงอุตสาหกรรม ติดตามและคอยประเมินผลกระทบจากสถานการณ์ความไม่สงบในรัสเซียและยูเครนที่ยืดเยื้อ เพื่อร่วมกันจัดหามาตรการช่วยเหลือผู้ประกอบการในการขับเคลื่อนเศรษฐกิจต่อไป” นายธนกร ย้ํา
รัฐบาลไทย-ข่าวทำเนียบรัฐบาล-​นฤมล ร่วมมอบอุปกรณ์การแพทย์ ช่วยเหลือผู้ป่วยโควิด-19
วันพฤหัสบดีที่ 15 กรกฎาคม 2564
​นฤมล ร่วมมอบอุปกรณ์การแพทย์ ช่วยเหลือผู้ป่วยโควิด-19
รมช.แรงงาน ร่วมมอบครุภัณฑ์และวัสดุทางการแพทย์แก่ รพ.เจริญกรุงประชารักษ์ เพื่อใช้ในการดูแลผู้ป่วยโรคโควิด-19
วันที่ 15 กรกฎาคม 2564 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน พร้อมด้วย ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ และนางสาวธนพร ศรีวิราช ประจําสํานักเลขาธิการนายกรัฐมนตรี ร่วมมอบครุภัณฑ์และวัสดุทางการแพทย์ เพื่อใช้ในการดูแลผู้ป่วยโรคโควิด-19 และเป็นกําลังใจให้บุคลากรของโรงพยาบาลเจริญกรุงประชารักษ์ สํานักงานการแพทย์ กรุงเทพมหานคร
ศาสตราจารย์ นฤมล กล่าวว่า จากสถานการณ์การแพร่ระบาดของโควิด-19 ตั้งแต่ช่วงเดือนเมษายนที่ผ่านมา ประเทศไทยมีผู้ติดเชื้อเพิ่มขึ้นจํานวนมาก ทําให้โรงพยาบาลเริ่มขาดแคลนอุปกรณ์การแพทย์ในการรับมือกับวิกฤติโควิด ในวันนี้ตนเองพร้อมด้วยรัฐมนตรีช่วยว่าการกระทรวงเกษตรและสหกรณ์ จึงได้เดินทางไปมอบครุภัณฑ์และวัสดุทางการแพทย์ให้แก่โรงพยาบาลเจริญกรุงประชารักษ์ เพื่อร่วมเป็นส่วนหนึ่งในการช่วยเหลือชีวิตผู้ที่ติดเชื้อที่เพิ่มมากขึ้นอย่างต่อเนื่อง รวมถึงอุปกรณ์ป้องกันและควบคุมการแพร่ระบาดของไวรัสโควิดสําหรับบุคลากรทางการแพทย์ เพื่อป้องกันการติดเชื้อและไม่ให้แพร่กระจายไปยังผู้ป่วยอื่น ๆ นอกจากอุปกรณ์ทางการแพทย์แล้ว จะได้มอบข้าวกล่องเพิ่มเติมให้อีกจํานวน 200 กล่อง ให้โรงพยาบาลนําไปส่งต่อให้แก่ทีมแพทย์ พยาบาล บุคลากรผู้ปฏิบัติงานดูแลผู้ป่วย ในฐานะที่ต้องปฏิบัติหน้าที่อย่างหนัก เพื่อร่วมเป็นขวัญกําลังในในการปฏิบัติหน้าที่ต่อไป
“ขอเป็นกําลังใจให้ทีมบุคลากรทางการแพทย์ในการปฏิบัติหน้าที่บุคลากรด่านหน้าทุกท่าน รวมถึงฝากความห่วงใยไปยังพี่น้องประชาชนทุกคนให้ดูแลตัวเองตามมาตรการที่ภาครัฐกําหนดอย่างเคร่งครัด เพื่อที่เราจะได้ผ่านวิกฤติในครั้งนี้ไปด้วยกัน” รมช. แรงงาน กล่าวทิ้งท้าย
รัฐบาลไทย-ข่าวทำเนียบรัฐบาล-นายก ห่วงแรงงานไทยในแอฟริกา สั่งรมว.เฮ้ง ประสานนายจ้างช่วยดูแล
วันอังคารที่ 30 พฤศจิกายน 2564
นายก ห่วงแรงงานไทยในแอฟริกา สั่งรมว.เฮ้ง ประสานนายจ้างช่วยดูแล
รมว.แรงงาน ประสานกต. ติดต่อนายจ้างต่างประเทศดูแลแรงงานไทย รอกลับบ้าน หลัง “โอไมครอน”  ระบาดในแอฟริกา
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า ที่ประชุมศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 ที่มีพล.อ.ประยุทธ์ จันทร์โอชา นายกรัฐมนตรี เป็นประธาน ได้สั่งการกระทรวงแรงงาน กระทรวงการต่างประเทศ และหน่วยงานที่เกี่ยวข้อง ให้ความคุ้มครอง และดูแลแรงงานไทยที่ทํางานอยู่ในภูมิภาคแอฟริกาอย่างใกล้ชิด จากเหตุองค์การอนามัยโลกประกาศให้โควิด -19 สายพันธุ์ “โอไมครอน” ที่แพร่ระบาดในทวีปแอฟริกา ยุโรป และออสเตรเลีย เป็นสายพันธุ์ที่น่ากังวล โดยประเทศไทยได้ประกาศ ห้ามผู้เดินทางจาก 8 ประเทศเสี่ยงในภูมิภาคแอฟริกาเข้าประเทศตั้งแต่ 1 ธ.ค. 64 ได้แก่ สาธารณรัฐบอตสวานา ราชอาณาจักรเอสวาตินี ราชอาณาจักรเลโซโท สาธารณรัฐมาลาวี สาธารณรัฐโมซัมบิก สาธารณรัฐนามิเบีย สาธารณรัฐแอฟริกาใต้ และสาธารณรัฐชิมบับเว
“พล.อ.ประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงงาน ห่วงใยแรงงานไทยที่ทํางานอยู่ภูมิภาคแอฟริกา ได้กําชับผมให้ติดตามดูแล แรงงานไทยอย่างใกล้ชิด ซึ่งผมขอฝากถึงทั้งแรงงานไทยและครอบครัวที่อยู่ในประเทศไทยว่าไม่ต้องวิตกกังวล กรมการจัดหางาน และกระทรวงการต่างประเทศได้ประสานขอให้นายจ้างในต่างประเทศช่วยดูแลแรงงานไทย จํานวน 120 คน ที่ครบกําหนดเดินทางกลับประเทศ แต่อยู่ระหว่างรอเที่ยวบินเพื่อเดินทางกลับโดยให้คําแนะนําในการป้องกันตัวเองจากโรคโควิดแก่แรงงานไทย สําหรับแรงงานไทยที่ประสงค์จะเดินทางกลับ สายการบิน Ethiopian Airlines จะให้บริการเที่ยวบิน ET608 เข้า ประเทศไทยทุกวันพุธ (วันที่ 1 8 15 22 และ 29 ธันวาคม 2564) โดยออกจากกรุงแอดดิสอาบาบา ประเทศเอธิโอเปีย เวลา 00.10 น. (เวลาเอธิโอเปีย) และจะถึงกรุงเทพ ฯ เวลา13.10 น. (เวลาประเทศไทย) ในวันเดียวกัน แต่จะต้องลงทะเบียนขอรับหนังสือรับรองการเดินทางเข้าประเทศไทย(ทางอากาศ) จากกระทรวงการต่างประเทศ
ก่อนเดินทาง ซึ่งทันทีที่เดินทางกลับเข้ามาได้ จะต้องเข้ารับการกักตัวตามมาตรการของกระทรวงสาธารณสุขต่อไป” รัฐมนตรีว่าการกระทรวงแรงงาน กล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า สําหรับแรงานไทยที่เดินทางไปทํางานและคาดว่ายังทํางานอยู่ในภูมิภาคแอฟริกา โดยแจ้งการเดินทางผ่านกรมการจัดหางาน ขณะนี้ มีจํานวน 253 ราย ประกอบด้วยสาธารณรัฐแอฟริกาใต้ 221 ราย สาธารณรัฐโมซัมบิก 31 ราย และราชอาณาจักรเลโซโท 1 ราย โดยมีทั้งบริษัทจัดหางานจัดส่ง นายจ้างพาไปทํางาน แจ้งการเดินทางด้วยตนเอง และ Re-entry ซึ่งเมื่อแรงงานสามารเดินทางกลับได้ เมื่อถึงประเทศไทยจะต้องกักตัว 14 วัน ตรวจ Swab 3 ครั้ง วันที่ 0-1 และวันที่ 12-13 และวันที่ 15
ทั้งนี้ ขอย้ําว่าขณะนี้กรมการจัดหางานยังไม่อนุญาตให้คนหางานเดินทางไปยัง 8 ประเทศเสี่ยงดังกล่าว ขอให้ระมัดระวังและอย่าหลงเชื่อผู้ที่แอบอ้างว่าสามารถพาไปทํางานได้
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” พอใจการแก้ไขปัญหาหนี้สินครูคืบหน้า ศธ. จัดตั้งสถานีแก้หนี้ครู 558 แห่งทั่วประเทศ ครู-บุคลากรทางการศึกษา ลงทะเบียนเข้าร่วมโครงการแก้หนี้รอบแรกกว่า 2.9 หมื่นราย
วันศุกร์ที่ 11 มีนาคม 2565
โฆษกรัฐบาลเผย “นายกฯ” พอใจการแก้ไขปัญหาหนี้สินครูคืบหน้า ศธ. จัดตั้งสถานีแก้หนี้ครู 558 แห่งทั่วประเทศ ครู-บุคลากรทางการศึกษา ลงทะเบียนเข้าร่วมโครงการแก้หนี้รอบแรกกว่า 2.9 หมื่นราย
โฆษกรัฐบาลเผย “นายกฯ” พอใจการแก้ไขปัญหาหนี้สินครูคืบหน้า ศธ. จัดตั้งสถานีแก้หนี้ครู 558 แห่งทั่วประเทศ ครู-บุคลากรทางการศึกษา ลงทะเบียนเข้าร่วมโครงการแก้หนี้รอบแรกกว่า 2.9 หมื่นราย
วันที่ 11 มีนาคม 2565 นายธนกร วังบุญคงชนะ โฆษกประจําสํานักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้ความสําคัญและติดตามความคืบหน้าการแก้ไขปัญหาหนี้สินครูและบุคลากรทางการศึกษา ซึ่งนางสาวตรีนุช เทียนทอง รัฐมนตรีว่าการกระทรวงศึกษาธิการได้สนองนโยบายในการช่วยแก้ไขปัญหาหนี้สินครูมาอย่างต่อเนื่อง และสานต่อนโยบายของนายกรัฐมนตรีไปสู่การปฏิบัติ โดยได้ตั้งคณะกรรมการแก้ไขปัญหาหนี้สินครูและบุคลากรทางการศึกษาในระดับกระทรวงขึ้น เร่งแก้ไขปัญหาหนี้สินครูภายใต้แนวทางการลดภาระหนี้โดยรวมของครูให้น้อยลง ให้ครูมีรายได้ต่อเดือนเหลือไม่น้อยกว่า 30% ของเงินเดือน พร้อมกําหนดแนวทางขับเคลื่อนในเฟสแรกด้วยการลดดอกเบี้ย เปิดโครงการแก้ไขปัญหาหนี้สินครู ให้สหกรณ์ออมทรัพย์ครูซึ่งเป็นเจ้าหนี้ครูรายใหญ่เข้าร่วม ขณะนี้มีสหกรณ์ออมทรัพย์ครู 70 แห่ง จากทั้งหมด 108 แห่ง เข้าร่วมปรับอัตราดอกเบี้ยแล้ว ซึ่งจะปรับอัตราดอกเบี้ยเงินกู้ลงตั้งแต่ 0.05-1.0% และมีสหกรณ์ 11 แห่ง สามารถปรับลดดอกเบี้ยให้ลงเหลือต่ํากว่า 5% มีครูได้รับประโยชน์ทันทีกว่า 460,000 คน และ ศธ. จะเร่งขยายผลให้ครอบคลุมทั่วประเทศในเฟสถัดไป โดยล่าสุดได้จัดตั้งสถานีแก้หนี้ครูระดับเขตพื้นที่การศึกษาและหน่วยงานทางการศึกษา จํานวน 481 แห่ง ระดับจังหวัด 77 จังหวัด รวม 558 สถานีทั่วประเทศ
นายธนกรกล่าวอีกว่า ศธ. ได้เปิดโครงการ “สร้างโอกาสใหม่ให้ครูไทย” เมื่อ 14 ก.พ. ที่ผ่านมา เปิดให้ครูและบุคลากรทางศึกษาเข้ามาลงทะเบียนผ่านออนไลน์ที่เว็บไซต์ https://td.moe.go.th เพื่อแจ้งความประสงค์เข้าสู่ขั้นตอนกระบวนการเพื่อการแก้ไขปัญหาหนี้สิน ในรอบแรกเปิดลงทะเบียนระหว่าง 14 ก.พ. - 14 มี.ค. 65 ซึ่งขณะนี้ (10 มี.ค. 65) มีผู้ลงทะเบียนเข้าร่วมแล้วจํานวน 29,817 ราย ซึ่ง ศธ. จะส่งต่อให้เขตพื้นที่ฯ เร่งดําเนินการช่วยเหลือ ขณะเดียวกันจะเดินหน้าหาแนวทางแก้ไขที่หลากหลาย รวมถึงดําเนินการเกี่ยวกับกฎระเบียบต่าง ๆ เพื่อปลดล็อกข้อจํากัดและเพื่อแบ่งเบาการแก้ไขปัญหาหนี้สินครู ซึ่งจะช่วยทําให้ครูและบุคลากรทางการศึกษาที่เป็นหนี้ มีคุณภาพชีวิตที่ดีขึ้น อันจะส่งผลต่อคุณภาพทางการศึกษาให้ดีขึ้นตามไปด้วย
“นายกรัฐมนตรีความมุ่งมั่นให้ประชาชนมีคุณภาพชีวิตดี โดยประกาศให้ปี 2565 เป็น ‘ปีแห่งการแก้หนี้ภาคครัวเรือน’ โดยครูและบุคลากรทางการศึกษา เป็นประชาชนกลุ่มหนึ่งที่มีจํานวนกว่า 9 แสนคน มีหนี้สินรวมกว่า 1.4 ล้านล้านบาท ซึ่งนายกรัฐมนตรีมีความห่วงใยและติดตามการแก้ไขปัญหาหนี้ครูอย่างต่อเนื่อง ซึ่งมีความคืบหน้าการดําเนินการเป็นที่น่าพอใจ โดยการแก้ไขปัญหาหนี้ครูจะเป็นตัวอย่างสําคัญในการขยายไปสู่การแก้ปัญหาหนี้ให้กับข้าราชการส่วนอื่น ๆ รวมถึงการแก้ปัญหาความยากจนรายครัวเรือนทุกมิติ ทั้งนี้ ท่านนายกฯ ได้กําชับให้มีการดําเนินการแก้ไขปัญหาหนี้ครูอย่างเคร่งครัด โปร่งใส เป็นธรรม ตรวจสอบได้ พร้อมให้หน่วยงานที่เกี่ยวข้องดําเนินการเดินหน้าแก้ปัญหาหนี้ให้กับทุกกลุ่มให้เป็นรูปธรรมชัดเจน และยั่งยืน” โฆษกประจําสํานักนายกรัฐมนตรีกล่าว
รัฐบาลไทย-ข่าวทำเนียบรัฐบาล-​นายกฯ หารือ เลขาฯ องค์การสันนิบาตมุสลิมโลกชื่นชมสังคมพหุวัฒนธรรมของไทย พร้อมสนับสนุนการทำงานของไทยในการสร้างความปรองดอง และสันติภาพในประเทศและในโลกต่อไป
วันจันทร์ที่ 14 กุมภาพันธ์ 2565
​นายกฯ หารือ เลขาฯ องค์การสันนิบาตมุสลิมโลกชื่นชมสังคมพหุวัฒนธรรมของไทย พร้อมสนับสนุนการทํางานของไทยในการสร้างความปรองดอง และสันติภาพในประเทศและในโลกต่อไป
​นายกฯ หารือ เลขาฯ องค์การสันนิบาตมุสลิมโลกชื่นชมสังคมพหุวัฒนธรรมของไทย พร้อมสนับสนุนการทํางานของไทยในการสร้างความปรองดอง และสันติภาพในประเทศและในโลกต่อไป
วันนี้ (14 กุมภาพันธ์ 2565) เวลา 15.00 น. ณ ห้องสีม่วง ตึกไทยคู่ฟ้า ทําเนียบรัฐบาลดร. มุฮัมมัด บิน อับดุลกะรีม อัลอีซา (Dr. Mohammad bin Abdulkarim Al-Issa) เลขาธิการองค์การสันนิบาตมุสลิมโลก เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่อกระชับความสัมพันธ์ นายธนกร วังบุญคงชนะ โฆษกประจําสํานักนายกรัฐมนตรี สรุปสาระสําคัญของการสนทนา ดังนี้
นายกรัฐมนตรีกล่าวยินดีที่เลขาธิการองค์การสันนิบาตมุสลิมโลกเดินทางเยือนไทย ที่ผ่านมา ทั้งสองฝ่ายมีความร่วมมือที่ดีระหว่างกัน ไทยชื่นชมความเป็นผู้นําทางศาสนา และสนับสนุนแนวทางอิสลามสายกลางของซาอุดีอาระเบีย รวมถึงการมีปฏิสัมพันธ์ระหว่างระหว่างศาสนิกชนต่างศาสนา พร้อมหวังว่า การเยือนไทยครั้งนี้จะนําไปสู่ความร่วมมือที่ใกล้ชิดระหว่างไทยกับองค์การสันนิบาตมุสลิมโลกที่เป็นรูปธรรมเพื่อผลประโยชน์ร่วมกันของทั้งสองฝ่ายต่อไป
ไทยยินดีที่เลขาธิการฯ ให้ความสนใจในความเป็นพหุสังคมของไทย ที่ประกอบไปด้วยผู้คนต่างศาสนาที่สามารถอยู่ร่วมกันได้อย่างสันติ นายกรัฐมนตรีได้กล่าวย้ําว่า ไทยพร้อมสนับสนุนภารกิจขององค์การสันนิบาตมุสลิมโลก โดยเฉพาะอย่างยิ่งที่มีวัตถุประสงค์เพื่อให้ความช่วยเหลือด้านมนุษยธรรมตามหลักของศาสนาอิสลาม และเป็นสะพานในการพูดคุยระหว่างผู้คนที่หลากหลายที่จะนํามาซึ่งสันติภาพ ความยุติธรรม และการอยู่ร่วมกัน จึงหวังว่าการเยือนของเลขาธิการฯ ในครั้งนี้จะช่วยนํามาซึ่งความแน่นแฟ้นระหว่างไทยกับโลกมุสลิม
ด้านเลขาธิการฯ กล่าวขอบคุณ และยินดีที่การเยือนไทยในครั้งจะช่วยเสริมสร้างและขยายเครือข่ายความร่วมมือกับประเทศไทยและส่งเสริมปฏิสัมพันธ์เชิงสร้างสรรค์ระหว่างผู้คนที่มีประเพณีทางศาสนาที่ต่างกัน เลขาธิการฯ รู้สึกยินดีและภาคภูมิใจที่ได้เยือนไทยในครั้งนี้ ก่อนที่จะเดินทางมาได้ศึกษาประวัติและเห็นถึงความเข้มแข็งของสังคมไทย เป็นหนึ่งในความสนใจในการเดินทางเยือนประเทศไทย
โดยเลขาธิการฯ เห็นว่าประเทศไทยมีจุดแข็งและมีลักษณะที่น่าชื่นชมคือ การมีปฏิสัมพันธ์ที่หลากหลายของสังคมพหุวัฒนธรรม ไม่ปรากฎข้อขัดแย้ง ซึ่งตั้งอยู่บนพื้นฐาน 3 ประการ ได้แก่ การอบรมในระดับครอบครัว ระดับศาสนาและศีลธรรม และในระดับสถานบันการศึกษา ทําให้สังคมไทยน่าชื่นชม และเป็นตัวอย่างที่ดีในการอยู่อย่างปรองดองของพหุวัฒนธรรม ทั้งนี้ เลขาธิการฯ กล่าวยืนยันและพร้อมสนับสนุน ให้ความช่วยเหลือ และเป็นสะพานพูดคุย เพื่อให้เกิดสันติภาพ และสันติสุขในประเทศ ซึ่งในโอกาสนี้ ทั้งสองฝ่ายได้พูดคุยแลกเปลี่ยนอย่างสร้างสรรค์เกี่ยวกับสถานการณ์ชายแดนภาคใต้ของไทยด้วย
ในตอนท้าย นายกรัฐมนตรียินดีที่ไทยสามารถเป็นแกนกลางเชื่อมอาเซียนกับประเทศมุสลิม โดยนายกรัฐมนตรีได้สั่งการให้หน่วยงานที่เกี่ยวข้องเร่งเดินหน้าความร่วมมือให้เกิดผลเป็นรูปธรรม เพื่อให้เกิดประโยชน์กับทุกฝ่าย รวมถึงกับองค์การสันนิบาตมุสลิมโลกด้วย
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ให้ราชทัณฑ์เตรียมข้อมูลโควิดชี้แจงศึกอภิปรายไม่ไว้วางใจ พร้อมส่งให้นายกฯ-สาธารณสุขด้วย กำชับทุกเรือนจำเร่งทำสต็อกยาฟ้าทะลายโจรให้แม่นยำ
วันพฤหัสบดีที่ 26 สิงหาคม 2564
รัฐมนตรีว่าการกระทรวงยุติธรรม ให้ราชทัณฑ์เตรียมข้อมูลโควิดชี้แจงศึกอภิปรายไม่ไว้วางใจ พร้อมส่งให้นายกฯ-สาธารณสุขด้วย กําชับทุกเรือนจําเร่งทําสต็อกยาฟ้าทะลายโจรให้แม่นยํา
รัฐมนตรีว่าการกระทรวงยุติธรรม ให้ราชทัณฑ์เตรียมข้อมูลโควิดชี้แจงศึกอภิปรายไม่ไว้วางใจ พร้อมส่งให้นายกฯ-สาธารณสุขด้วย กําชับทุกเรือนจําเร่งทําสต็อกยาฟ้าทะลายโจรให้แม่นยํา ชี้รักษาเร็วใช้ยาน้อย รักษาช้าใช้ยามาก ต้องรีบจัดการห้ามกระพริบตา
เมื่อเวลา 08.30 น.ที่กรมราชทัณฑ์ นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วย ศาสตราจารย์วิศิษฏ์ วิศิษฏ์สรอรรถ ปลัดกระทรวงยุติธรรม น.ส.ณัฐฐ์ภัสส์ ยงใจยุทธ ผู้ช่วย รมว.ยุติธรรม นายวัลลภ นาคบัว รองปลัดกระทรวงยุติธรรม นายอายุตม์ สินธพพันธุ์ อธิบดีกรมราชทัณฑ์ ผู้บริหารและผู้บัญชาการเรือนจํา ร่วมประชุมเพื่อติดตามสถานการณ์โควิด-19
นายสมศักดิ์ กล่าวว่า ขอขอบคุณทุกท่านที่ทํางานหนัก รู้ว่าทุกคนเหนื่อยแต่เรายังต้องทํางานอย่างเข้มข้น สถานการณ์โควิดของไทย การติดเชื้อเริ่มลดลง ต่างประเทศสถานการณ์เกิดขึ้นก่อนเรา จนเขาเปิดทํากิจกรรมต่างๆได้แล้ว ของไทยพึ่งเริ่มต้นแต่อย่าได้กังวลขอให้เราทําตามมาตรฐานที่ผู้บริหารกระทรวงและกรมได้วางไว้ ตนเชื่อว่าจะผ่านไปได้ อีก 1-2 เดือนวัคซีนน่าจะเข้ามามากขึ้น แต่ในส่วนของเราต้องรักษามาตรฐาน ยาฟ้าทะลายโจรต้องมีพร้อม ที่ไหนใช้ไปแล้วของขาดต้องหามาเติม ทําสต็อกยาให้ชัดเจนและรวดเร็ว ผบ.เรือนจําต้องดูแลผู้ใต้บังคับบัญชา อย่าปล่อยละเลย เพราะหากเรารักษาเร็วจะใช้ยาน้อย หากรักษาช้าต้องใช้ยามาก เราต้องรีบจัดการห้ามประมาทห้ามกระพริบตาเด็ดขาด
นายสมศักดิ์ กล่าวอีกว่า ในสัปดาห์หน้า วันที่ 31สิงหาคมนี้ จะมีการอภิปรายไม่ไว้วางใจ ผู้อภิปรายบางคนอาจจะชมกรมราชทัณฑ์ แต่เขาจะไปโจมตีนายกรัฐมนตรี และกระทรวงสาธารณสุข ในเรื่องของมาตรการควบคุมและรักษาโควิด-19 ซึ่งแม้ว่าเราจะทําได้ดีอาจจะมีคนชื่นชมเรา แต่ผู้อภิปรายโจมตีกระทรวงอื่นก็คงไม่ดี ตนขอฝากกรมราชทัณฑ์หาข้อมูลให้นายกฯและสาธารณสุขด้วย ในส่วนของสาธารณสุขจังหวัดต่างๆน่าจะมีข้อมูลอยู่แล้วก็ขอให้ช่วยประสานงานกัน เราต้องไปด้วยกัน เราไม่ถูกอภิปรายก็ดีแล้ว
รัฐบาลไทย-ข่าวทำเนียบรัฐบาล-ผู้ช่วยรัฐมนตรีฯ ดีอีเอส บรรยายหัวข้อ “ASEAN - China Digital Economy: New Trends, New Development” ร่วมแลกเปลี่ยนนโยบาย - ความร่วมมือด้านดิจิทัล เพื่อช่วยให้เกิดการฟื้นตัวอย่างยั่งยืนของภูมิภาคอาเซียน– จีน
วันจันทร์ที่ 12 กรกฎาคม 2564
ผู้ช่วยรัฐมนตรีฯ ดีอีเอส บรรยายหัวข้อ “ASEAN - China Digital Economy: New Trends, New Development” ร่วมแลกเปลี่ยนนโยบาย - ความร่วมมือด้านดิจิทัล เพื่อช่วยให้เกิดการฟื้นตัวอย่างยั่งยืนของภูมิภาคอาเซียน– จีน
ผู้ช่วยรัฐมนตรีฯ ดีอีเอส บรรยายหัวข้อ “ASEAN - China Digital Economy: New Trends, New Development” ร่วมแลกเปลี่ยนนโยบาย - ความร่วมมือด้านดิจิทัล เพื่อช่วยให้เกิดการฟื้นตัวอย่างยั่งยืนของภูมิภาคอาเซียน– จีน
เมื่อวันที่12กรกฎาคม2564นายเนวินธุ์ช่อชัยทิพฐ์ผู้ช่วยรัฐมนตรีประจํากระทรวงดิจิทัลเพื่อเศรษฐกิจและสังคมได้ร่วมกล่าวปาฐกถาบรรยายภายใต้หัวข้อ“ASEAN - China Digital Economy: New Trends, New Development”ของการประชุมASEAN - China Digital Economy Partnership ForumสําหรับงานCADEF 2021ผ่านการบันทึกวีดิทัศน์(Video message)ซึ่งงานดังกล่าวมีกําหนดจะจัดขึ้นระหว่างวันที่15 – 16กรกฎาคม2564ในรูปแบบผสมผสาน(Hybrid)ณนครอู่ฮั่นมณฑลหูเป่ยสาธารณรัฐประชาชนจีนโดยวัตถุประสงค์ของการจัดงานฯเพื่อเป็นเวทีสําหรับการแลกเปลี่ยนด้านนโยบายการส่งเสริมการลงทุนและความร่วมมือด้านดิจิทัลเพื่อช่วยให้เกิดการฟื้นตัวอย่างยั่งยืนของภูมิภาคอาเซียนและขับเคลื่อนการดําเนินการตามข้อริเริ่มว่าด้วยการสร้างความเป็นหุ้นส่วนด้านเศรษฐกิจดิจิทัลระหว่างอาเซียน–จีน
โอกาสนี้ผู้ช่วยรัฐมนตรีฯได้ร่วมแลกเปลี่ยนพัฒนาการความก้าวหน้าการพัฒนาด้านเศษฐกิจดิจิทัลของภูมิภาคอาเซียนที่ให้ความสําคัญอย่างมากในการปรับเปลี่ยนไปสู่ดิจิทัลโดยมีการพัฒนาแนวทางการดําเนินงานและนโยบายเพื่อสร้างระบบนิเวศที่เอื้อให้เกิดการพัฒนาอย่างครอบคลุมทุกมิติ เช่นโครงสร้างพื้นฐานนวัตกรรมการค้าดิจิทัลพาณิชย์อิเล็กทรอนิกส์และความมั่นคงปลอดภัยไซเบอร์ พร้อมกันนี้ได้กล่าวถึงการพัฒนาด้านดิจิทัลของไทยโดยได้ขับเคลื่อนประเทศไทยไปสู่ดิจิทัลไทยแลนด์ผ่านการดําเนินนโยบายและแผนระดับชาติว่าด้วยการพัฒนาดิจิทัลเพื่อเศรษฐกิจและสังคมระยะ20ปีและโครงการที่สําคัญอาทิโครงการเน็ตประชารัฐโครงการASEAN Digital Hubการใช้ประโยชน์จากเทคโนโลยีดิจิทัลและข้อมูลระบบบริการอิเล็กทรอนิกส์ภาครัฐโครงการDigital Park Thailandและการพัฒนาด้านกฎหมายดิทัลอีกทั้งยังกล่าวถึงการประยุกต์ใช้เทคโนโลยีดิจิทัลและนวัตกรรมเพื่อรับมือกับความท้าทายจากการแพร่ระบาดของโรคโควิด– 19ของไทยในปัจจุบันนอกจากนี้ผู้ช่วยรัฐมนตรีฯยังได้กล่าวถึงการสนับสนุนการดําเนินการตามแผนแม่บทอาเซียนด้านดิจิทัลค.ศ. 2025และเน้นย้ําเกี่ยวกับการส่งเสริมความร่วมมือระหว่างอาเซียนและคู่เจรจาอันจะนําไปสู่การยกระดับความสามารถในการแข่งขันและการพัฒนาด้านเศรษฐกิจดิจิทัลอย่างยั่งยืนและครอบคลุมระหว่างอาเซียนและสาธารณรัฐประชาชนจีนต่อไป
****************
รัฐบาลไทย-ข่าวทำเนียบรัฐบาล-ความคืบหน้าการใช้สิทธิโครงการคนละครึ่ง ระยะที่ 4
วันพฤหัสบดีที่ 24 มีนาคม 2565
ความคืบหน้าการใช้สิทธิโครงการคนละครึ่ง ระยะที่ 4
ความคืบหน้าโครงการคนละครึ่ง ระยะที่ 4 ณ วันที่ 22 มี.ค.2565 ณ เวลา 23.00 น. พบว่ามีผู้ใช้สิทธิเป็นประชาชนกลุ่มเดิมฯ 25.46 ล้านราย มียอดใช้จ่าย 55,518 ลบ. และประชาชนกลุ่มใหม่ 7.96 แสนราย มียอดใช้จ่าย 1,518.5 ลบ.
นายพรชัย ฐีระเวช ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยความคืบหน้าโครงการคนละครึ่ง ระยะที่ 4 (โครงการฯ ระยะที่ 4) โดยจากข้อมูลสะสม ณ วันที่ 22 มีนาคม 2565 ณ เวลา 23.00 น. พบว่า มีผู้ใช้สิทธิที่เป็นประชาชนที่เข้าร่วมโครงการคนละครึ่ง ระยะที่ 3 (ประชาชนกลุ่มเดิมฯ) จํานวน 25.46 ล้านราย ซึ่งมียอดใช้จ่าย 55,518.6 ล้านบาท และมีผู้ใช้สิทธิที่เป็นประชาชนทั่วไปที่ไม่ได้เข้าร่วมโครงการคนละครึ่ง ระยะที่ 3 (ประชาชนกลุ่มใหม่ฯ) จํานวน 7.96 แสนราย ซึ่งมียอดใช้จ่าย 1,518.5 ล้านบาท รวมมีผู้ใช้สิทธิทั้งหมดจํานวน 26.26 ล้านราย และยอดการใช้จ่ายรวม 57,037.1 ล้านบาท แบ่งเป็นเงินที่ประชาชนจ่าย 29,015.1 ล้านบาท และรัฐร่วมจ่าย 28,022.0 ล้านบาท และมียอดใช้จ่ายสะสมแบ่งตามประเภทตามร้านค้า ได้แก่ ร้านอาหารและเครื่องดื่ม 23,865.1 ล้านบาท ร้านธงฟ้า 9,777.2 ล้านบาท ร้าน OTOP 2,560.2 ล้านบาท ร้านค้าทั่วไป 19,714.4 ล้านบาท ร้านบริการ 1,012.9 ล้านบาท และกิจการขนส่งสาธารณะ 107.3 ล้านบาท สําหรับประชาชนที่ได้รับสิทธิทั้งหมด 26.38 ล้านราย เป็นประชาชนกลุ่มเดิมฯ ที่กดยืนยันสิทธิและมีการใช้สิทธิโครงการฯ ระยะที่ 4 แล้ว จํานวน 25.46 ล้านราย จากจํานวนผู้ใช้จ่ายโครงการคนละครึ่ง ระยะที่ 3 จํานวน 26.35 ล้านราย และในส่วนของผู้ประกอบการ มีผู้ประกอบการที่เข้าร่วมโครงการฯ ระยะที่ 4 แล้วจํานวน 1.35 ล้านราย โดยเป็นผู้ประกอบการรายใหม่ 2.81 หมื่นราย
ทั้งนี้ ประชาชนสามารถใช้จ่ายโครงการฯ ระยะที่ 4 ได้จนถึงวันที่ 30 เมษายน 2565 และสําหรับผู้ประกอบการร้านค้ารายใหม่ยังสามารถลงทะเบียนเข้าร่วมโครงการฯ ระยะที่ 4 ผ่าน www.คนละครึ่ง.com หรือติดต่อเจ้าหน้าที่กรุงเทพมหานคร เจ้าหน้าที่กระทรวงมหาดไทยในพื้นที่หรือสาขาธนาคารกรุงไทยฯ ได้อย่างต่อเนื่องจนกว่ากระทรวงการคลังจะประกาศปิดรับสมัคร
สํานักงานเศรษฐกิจการคลัง
โทร. 08-5842-7102 , 08-5842-7103, 08-5842-7104 ,08-5842-7105
08-5842-7106, 08-5842-7107, 08-5842-7108 , 08-5842-7109 (เวลาทําการ 08.30 – 16.30 น.)
ไปรษณีย์อิเล็กทรอนิกส์ halfhalf@fpo.go.th
ธนาคารกรุงไทย จํากัด (มหาชน) โทร. 02-111-1122 (ตลอด 24 ชั่วโมง)
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมบังคับคดี เปิดเวทีการประชุมออนไลน์ระหว่างประเทศว่าด้วยการบริหารจัดการคดีล้มละลาย และคดีฟื้นฟูกิจการของลูกหนี้
วันศุกร์ที่ 2 กรกฎาคม 2564
กระทรวงยุติธรรม โดยกรมบังคับคดี เปิดเวทีการประชุมออนไลน์ระหว่างประเทศว่าด้วยการบริหารจัดการคดีล้มละลาย และคดีฟื้นฟูกิจการของลูกหนี้
กระทรวงยุติธรรม โดยกรมบังคับคดี เปิดเวทีการประชุมออนไลน์ระหว่างประเทศว่าด้วยการบริหารจัดการคดีล้มละลายและคดีฟื้นฟูกิจการของลูกหนี้ในช่วงสถานการณ์การแพร่ระบาดของโรคติดเชื้อไวรัสโคโรนา 2019
ในวันจันทร์ที่ ๑ กรกฎาคม ๒๕๖๔ กระทรวงยุติธรรม โดยกรมบังคับคดี เป็นเจ้าภาพจัดการประชุมระหว่างประเทศว่าด้วยการบริหารจัดการคดีล้มละลายและคดีฟื้นฟูกิจการของลูกหนี้ในช่วงสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) (International Conference on Bankruptcy and Business Reorganization Management during the COVID–19 Pandemic) โดยได้รับเกียรติจากศาสตราจารย์พิเศษ วิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานในพิธีเปิดการประชุม และนางอรัญญา ทองน้ําตะโก อธิบดีกรมบังคับคดี เป็นผู้กล่าวต้อนรับ การประชุมครั้งนี้เป็นการประชุมออนไลน์แบบเต็มรูปแบบ โดยมีผู้เข้าร่วมประชุมจาก ๖ ประเทศ ได้แก่ ประเทศมาเลเซีย ประเทศสิงคโปร์ ประเทศเวียดนาม ประเทศไทย และประเทศคู่เจรจา ได้แก่ ประเทศญี่ปุ่น และสาธารณรัฐเกาหลี รวมถึงผู้แทนองค์การระหว่างประเทศที่เกี่ยวข้อง ผู้ทรงคุณวุฒิด้านการบังคับคดีล้มละลายและการฟื้นฟูกิจการของลูกหนี้ ผู้บริหารกระทรวงยุติธรรม หน่วยงานในสังกัดกระทรวงยุติธรรม และกรมบังคับคดี จํานวน ๒๐๐ คน เข้าร่วมการประชุม
การจัดการประชุมครั้งนี้มีวัตถุประสงค์หลักเพื่อพัฒนาความร่วมมือด้านการบังคับคดีล้มละลายและการฟื้นฟูกิจการของลูกหนี้ แลกเปลี่ยนความรู้และประสบการณ์เกี่ยวกับการพัฒนาการด้านกฎหมายล้มละลาย และการฟื้นฟูกิจการของลูกหนี้ รวมทั้งนําความรู้ ประสบการณ์ แนวปฏิบัติที่ดีเลิศในการบริหารจัดการแนวทางแก้ไขปัญหาและอุปสรรคภายหลังสถานการณ์ผ่านพ้นไป และเพื่อพัฒนาเครือข่ายความสัมพันธ์ที่ดีระหว่างประเทศด้วยกัน ภายใต้การนําเสนอหัวข้อที่สําคัญ ๔ หัวข้อ ได้แก่ ๑) การปรับปรุงกฎหมายล้มละลาย เพื่อช่วยเหลือกิจการให้สามารถดําเนินธุรกิจในช่วงวิกฤตการณ์โควิด-19 ต่อไปได้ โดย Mr. Fernando Dancausa Diaz ผู้เชี่ยวชาญอาวุโสภาคการเงิน กลุ่มธนาคารโลก ๒) การบริหารจัดการคดีของศาลล้มละลายกลางในช่วงสถานการณ์การแพร่ระบาดของโรคติดเชื้อไวรัสโคโรนา 2019 โดย ดร.กนก จุลมนต์ ผู้พิพากษาศาลชั้นต้นประจํากองผู้ช่วยผู้พิพากษาศาลฎีกา ๓) แนวโน้มการพัฒนาระบบกฎหมายล้มละลายของสาธารณรัฐประชาชนจีนในยุคหลังโควิด-19 โดย Prof. Xu Yangguang อาจารย์ประจําคณะนิติศาสตร์ มหาวิทยาลัยเหรินหมิน สาธารณรัฐประชาชนจีน และ ๔) ผลกระทบของโควิด-19 ที่เกิดขึ้นกับองค์การผู้ปฏิบัติงานด้านล้มละลายระหว่างประเทศ (IAIR) และประเทศสมาชิก โดย Ms. Rosemary Winter-Scott OBE กรรมการบริหารองค์การผู้ปฏิบัติงานด้านล้มละลายระหว่างประเทศ (IAIR)
การประชุมในวันนี้ทําให้เกิดการแลกเปลี่ยนความรู้ ประสบการณ์ รวมถึงแนวทางปฏิบัติที่ดีเลิศเกี่ยวกับการบริหารจัดการคดีล้มละลายและคดีฟื้นฟูกิจการของลูกหนี้ในช่วงสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ซึ่งจะนําไปสู่แนวทางในการแก้ไขปัญหาและอุปสรรคด้านการบังคับคดีล้มละลายและการฟื้นฟูกิจการของลูกหนี้ภายหลังสถานการณ์ดังกล่าวผ่านพ้นไปของประเทศสมาชิกอาเซียนและประเทศคู่เจรจา รวมทั้งสามารถนําไปปรับใช้ในการพัฒนาระบบการบังคับคดีล้มละลายและการฟื้นฟูกิจการของลูกหนี้ให้มีประสิทธิภาพเพิ่มขึ้นต่อไป
รัฐบาลไทย-ข่าวทำเนียบรัฐบาล-สำเร็จ! ส่งออก "ข้าวไทย" ล็อตแรก 1,000 ตัน โดย “รถไฟสายจีน - ลาว” สู่มหานครฉงชิ่ง ประเทศจีน
วันศุกร์ที่ 21 มกราคม 2565
สําเร็จ! ส่งออก "ข้าวไทย" ล็อตแรก 1,000 ตัน โดย “รถไฟสายจีน - ลาว” สู่มหานครฉงชิ่ง ประเทศจีน
.....
กระทรวงเกษตรและสหกรณ์ เผยประเทศไทยสามารถส่งออกข้าวสาร จํานวน 20 ตู้ ปริมาณ 1,000 ตัน โดยใช้เส้นทางรถไฟสายจีน - ลาว ไปถึงมหานครฉงชิ่ง ภาคตะวันตกของประเทศจีนสําเร็จเป็นครั้งแรก
.
ถือเป็นประวัติศาสตร์หน้าใหม่ของการขนส่งระบบราง ที่จะช่วยขยายโอกาสทางการค้า และการสร้างรายได้ให้กับเกษตรกร ผู้ประกอบการและประเทศโดยส่วนรวม
.
ระยะต่อไป จะเร่งประเมินผลการส่งออกข้าวล็อตแรกครั้งนี้ รวมทั้งระบบการจองขบวนรถขนส่งสินค้าและการจองตู้คอนเทนเนอร์ ซึ่งกําลังประสานงานกับผู้ให้บริการทั้ง สปป.ลาว และประเทศจีน เพื่อเร่งขยายผลไปสู่การส่งออกสินค้าเกษตรอื่น ๆ รวมทั้งตลาดใหม่ ๆ ทั้งในประเทศจีนและประเทศอื่น ๆ
.
อ่านเพิ่มเติม คลิกhttps://www.thaigov.go.th/news/contents/details/50708
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” กำชับทุกหน่วยงานรับมือสถานการณ์ภัยแล้ง เตรียมมาตรการช่วยเหลือเกษตรกรช่วงฤดูแล้ง พร้อมติดตามควบคุมต้นทุนราคาสินค้าเกษตร สินค้าจำเป็นอย่างใกล้ชิด
วันเสาร์ที่ 12 มีนาคม 2565
โฆษกรัฐบาลเผย “นายกฯ” กําชับทุกหน่วยงานรับมือสถานการณ์ภัยแล้ง เตรียมมาตรการช่วยเหลือเกษตรกรช่วงฤดูแล้ง พร้อมติดตามควบคุมต้นทุนราคาสินค้าเกษตร สินค้าจําเป็นอย่างใกล้ชิด
โฆษกรัฐบาลเผย “นายกฯ” กําชับทุกหน่วยงานรับมือสถานการณ์ภัยแล้ง เตรียมมาตรการช่วยเหลือเกษตรกรช่วงฤดูแล้ง พร้อมติดตามควบคุมต้นทุนราคาสินค้าเกษตร สินค้าจําเป็นอย่างใกล้ชิด
วันนี้ (12 มีนาคม 2565) นายธนกร วังบุญคงชนะ โฆษกประจําสํานักนายกรัฐมนตรี เผยว่า ตามที่ประเทศไทยเข้าสู่ฤดูร้อนอย่างเป็นทางการตั้งแต่วันที่ 2 มี.ค. 65 ที่ผ่านมา พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีความห่วงใยประชาชนโดยเฉพาะภาคการเกษตรที่จะได้รับผลกระทบในช่วงสถานการณ์สภาพภูมิอากาศของประเทศไทยที่เข้าสู่ฤดูร้อนต่อเนื่องถึงฤดูแล้ง จึงได้สั่งการให้กระทรวงเกษตรและสหกรณ์ และหน่วยงานที่เกี่ยวข้องเตรียมพร้อมรับมือสถานการณ์ภัยแล้ง เตรียมมาตรการเพื่อช่วยเหลือเกษตรกรในช่วงฤดูแล้ง ปี 2565 กําชับให้วิเคราะห์สถานการณ์ที่เกี่ยวข้องกับการเพาะปลูกพืชฤดูแล้ง ศักยภาพน้ํา ความเหมาะสมของพื้นที่ พร้อมให้เร่งรณรงค์สร้างการรับรู้ข้อมูลข่าวสารในทุกด้านให้กับเกษตรกรและแจ้งเตือนเกษตรกรทราบทุกระยะ
นายกรัฐมนตรียังกําชับให้กระทรวงพาณิชย์ โดยกรมการค้าภายใน และพาณิชย์จังหวัดทั่วประเทศ ติดตามสถานการณ์ราคาสินค้าเกษตรที่จําเป็นต่อการบริโภคในชีวิตประจําวัน ให้มีการควบคุมต้นทุนราคาสินค้าเกษตร สินค้าจําเป็น ทั้งผักสด เนื้อหมู เนื้อไก่ และไข่ไก่อย่างใกล้ชิด เพราะขณะนี้หลายรายการมีปัญหาผลผลิตขาดแคลน และราคาปรับตัวสูงขึ้น ซึ่งส่วนหนึ่งเป็นผลมาจากสภาพอากาศที่ร้อนและแล้ง ทําให้ผลผลิตออกสู่ตลาดน้อยลง โดยขอให้ลงพื้นที่ไปสํารวจแหล่งผลิต แหล่งเลี้ยง เพื่อตรวจสอบแนวโน้มผลผลิตที่สะท้อนความเป็นจริง เพื่อเตรียมการรับมือได้ล่วงหน้า
นายธนกรกล่าวอีกว่า ขณะเดียวกันภาครัฐยังเตรียมการในเรื่องการเตรียมพร้อมแหล่งน้ําต้นทุนรองรับการผลิตน้ําอุปโภคบริโภคตลอดช่วงฤดูแล้ง โดยเมื่อ 7 มี.ค. ที่ผ่านมา กรมป้องกันและบรรเทาสาธารณภัย และการประปาส่วนภูมิภาค (กปภ.) บูรณาการความร่วมมือเพื่อแก้ไขปัญหาภัยแล้งที่เกิดขึ้นในหลายพื้นที่ของประเทศไทย โดยได้ทํา MOU ความร่วมมือในการแก้ไขปัญหาภัยแล้ง เตรียมความพร้อมในการจัดหาแหล่งน้ําต้นทุนไว้รองรับสําหรับการผลิตน้ําสะอาดสนับสนุนการอุปโภคและบริโภค ให้แก่ประชาชนได้อย่างทั่วถึงและเพียงพอตลอดช่วงฤดูแล้ง
“จากข้อมูลสถานการณ์น้ําของไทยในปี 2564 มีฝนตกชุกและปริมาณน้ําฝนมากกว่าปีที่ผ่านมา แต่ส่วนใหญ่ฝนตกในพื้นที่ใต้เขื่อน ซึ่งไม่มีแหล่งน้ําขนาดใหญ่รองรับน้ํา ทําให้ปริมาณน้ํากักเก็บในเขื่อนอยู่ในเกณฑ์น้ําน้อย อาจส่งผลให้หลายพื้นที่ประสบภาวะขาดแคลนน้ํา ซึ่งท่านนายกฯ ได้ติดตามสถานการณ์น้ําจากทุกหน่วยงานที่เกี่ยวข้อง เน้นย้ําให้ทุกกระทรวงและส่วนที่เกี่ยวข้อง บริหารจัดการน้ําให้เหมาะสม เพื่อให้สถานการณ์ภัยแล้งส่งผลกระทบต่อการดําเนินชีวิตและการดํารงชีพของประชาชนน้อยที่สุด” โฆษกประจําสํานักนายกรัฐมนตรีกล่าว
.......................
รัฐบาลไทย-ข่าวทำเนียบรัฐบาล-รมว.พม. เตรียมควงเชฟชุมพล ลุยร้านโกดังชาบู สอนกลยุทธ์ใหม่ หลังกลับมาเปิดร้านอีกครั้ง
วันอังคารที่ 22 กุมภาพันธ์ 2565
รมว.พม. เตรียมควงเชฟชุมพล ลุยร้านโกดังชาบู สอนกลยุทธ์ใหม่ หลังกลับมาเปิดร้านอีกครั้ง
รมว.พม. เตรียมควงเชฟชุมพล ลุยร้านโกดังชาบู สอนกลยุทธ์ใหม่ หลังกลับมาเปิดร้านอีกครั้ง
วันนี้ (22 ก.พ. 65 ) นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยว่า พรุ่งนี้ (23 ก.พ. 65) จะเดินทางไปลงพื้นที่ ณ ร้านโกดังชาบู ย่านตลาดพลู เขตธนบุรี กรุงเทพฯ พร้อมนําเชฟชุมพล แจ้งไพร ไปสอนทําอาหารเมนูพิเศษและให้คําปรึกษาแนะนํากับทางร้าน พร้อมทั้งติดตามความคืบหน้าการช่วยเหลือ หลังจากที่นําทีมผู้บริหารและเจ้าหน้าที่กระทรวง พม. เข้าไปช่วยเหลือในเรื่องต่างๆ ตั้งแต่วันที่ 3 ก.พ. ที่ผ่านมา
เชฟชุมพล กล่าวว่า พรุ่งนี้ ทางร้านไม่ต้องเตรียมวัตถุดิบอะไร โดยอาจใช้วัตถุดิบที่ร้านมีอยู่แล้ว อีกทั้งจะขอเข้าไปให้คําแนะนําเรื่องการคิดต้นทุนและราคาอาหาร เป็นต้น
นายจุติ กล่าวเพิ่มเติมว่า ระยะเวลา 2 สัปดาห์กว่า กระทรวง พม. ได้เร่งเข้าไปช่วยแก้ปัญหาครอบครัวนางสาวมธุรา อดเหนียว (แก้ว) เจ้าของร้านโกดังชาบู ออกมาไลฟ์สดปิดกิจการทั้งน้ําตา ไม่ว่าจะเป็นการช่วยแก้ปัญหาเรื่องการชําระหนี้สิน ค่าไฟฟ้าที่ค้างชําระ อาการป่วยซึมเศร้าของสามี และการช่วยเหลือเงินสงเคราะห์สําหรับสมาชิก 4 คน จนกระทั่งร้านกลับมาให้บริการอีกครั้งเมื่อวันที่ 11 ก.พ. ที่ผ่านมา
รัฐบาลไทย-ข่าวทำเนียบรัฐบาล-บขส. ผ่านการประเมินคุณธรรมและความโปร่งใสในการดำเนินงานของหน่วยงานภาครัฐ ปี 2565
วันจันทร์ที่ 1 สิงหาคม 2565
บขส. ผ่านการประเมินคุณธรรมและความโปร่งใสในการดําเนินงานของหน่วยงานภาครัฐ ปี 2565
ของสํานักงาน ป.ป.ช. ครองแชมป์ทําคะแนนสูงสุดของหน่วยงานในสังกัดกระทรวงคมนาคมติดต่อกันเป็นปีที่ 2
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม เปิดเผยว่า สํานักงานคณะกรรมการป้องกันและปราบปรามการทุจริตแห่งชาติ (ป.ป.ช.) ได้ประกาศผลการประเมินคุณธรรมและความโปร่งใส ในการดําเนินงานของหน่วยงานภาครัฐ (Integrity and Transparency Assessment : ITA) ประจําปีงบประมาณ 2565 โดย บขส. ได้คะแนน 96.13 อยู่ในระดับ AA ซึ่งเป็นคะแนนสูงสุดอันดับที่ 1 ของหน่วยงาน
ในสังกัดกระทรวงคมนาคม (18 หน่วยงาน)
กรรมการผู้จัดการใหญ่ บขส. กล่าวด้วยว่า การที่ บขส. ได้คะแนนการประเมินสูงกว่าปีที่ผ่านมา จากคะแนน 95.82 ในระดับ AA เป็นผลมาจากการที่ผู้บริหาร และพนักงาน ร่วมแรงร่วมใจกันปรับปรุงกระบวนการทํางานในแต่ละด้าน ให้สอดคล้องตามเกณฑ์ชี้วัด รวมทั้งได้มีการปรับปรุงแก้ไขการดําเนินงานให้มีคุณภาพ และจะช่วยกันรักษามาตรฐานการบริหารจัดการองค์กรที่ดี มีคุณธรรม และความโปร่งใส เพื่อสร้างความเชื่อมั่น ให้กับประชาชน และผู้มีส่วนได้ส่วนเสียต่อไป
รัฐบาลไทย-ข่าวทำเนียบรัฐบาล-นายกรัฐมนตรีเปิดศูนย์จำหน่ายผลิตภัณฑ์ชุมชน สินค้า OTOP อันดามัน (ANDAMAN OTOP SHOP) 6 จังหวัด ผลักดันเศรษฐกิจฐานราก ส่งเสริมการท่องเที่ยวอันดามัน
วันจันทร์ที่ 15 พฤศจิกายน 2564
นายกรัฐมนตรีเปิดศูนย์จําหน่ายผลิตภัณฑ์ชุมชน สินค้า OTOP อันดามัน (ANDAMAN OTOP SHOP) 6 จังหวัด ผลักดันเศรษฐกิจฐานราก ส่งเสริมการท่องเที่ยวอันดามัน
นายกรัฐมนตรีเปิดศูนย์จําหน่ายผลิตภัณฑ์ชุมชน สินค้า OTOP อันดามัน (ANDAMAN OTOP SHOP) 6 จังหวัด ผลักดันเศรษฐกิจฐานราก ส่งเสริมการท่องเที่ยวอันดามัน
วันนี้ (15 พฤศจิกายน 2564) เวลา 11.33 น. ณ บริเวณศูนย์การเรียนรู้วัฒนธรรมอันดามัน เทศบาลเมืองกระบี่ ต.ปากน้ํา อ.เมืองกระบี่ จ.กระบี่ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานในพิธีเปิดศูนย์จําหน่ายผลิตภัณฑ์ชุมชน สินค้า OTOP อันดามัน (ANDAMAN OTOP SHOP) 6 จังหวัด (ระนอง ภูเก็ต พังงา กระบี่ ตรัง และสตูล) ร่วมกับรัฐมนตรีและผู้ว่าราชการจังหวัด 6 จังหวัดอันดามัน นายกรัฐมนตรีให้กําลังใจเดินหน้าบริหารศูนย์จําหน่ายผลิตภัณฑ์ชุมชน สินค้า OTOP อันดามัน อย่างต่อเนื่อง ยกระดับคุณภาพและผลิตภัณฑ์ให้มีความหลากหลาย ซึ่งได้มีประชาชนในพื้นที่มาร่วมให้ต้อนรับบริเวณโดยรอบ ส่งเสียงเชียร์ ชูป้ายต้อนรับ “ลุงตู่ สู้” “กระบี่เมืองน่าอยู่ลุงตู่น่ารัก”
ก่อนเข้าสู่พิธีการเปิดอย่างเป็นทางการ นายกรัฐมนตรียังได้พูดคุยกับนักเรียนที่มาต้อนรับว่า นักเรียนคือ ทรัพยากรมนุษย์ที่สําคัญ ขอให้เน้นการเรียนรู้แบบ Active Learning เพื่อร่วมกันพัฒนาและเปลี่ยนแปลงการศึกษา และขอบคุณที่มาต้อนรับในวันนี้
จากนั้น นายกรัฐมนตรีได้เข้าสู่พิธีเปิดอย่างเป็นทางการ โดยทําการแตะลูกแก้วเพื่อเปิดศูนย์ OTOP อันดามัน อย่างเป็นทางการ จากนั้น นายกรัฐมนตรีเยี่ยมชมซุ้มจําหน่ายผลิตภัณฑ์ชุมชน สินค้า OTOP 6 จังหวัดอันดามัน และสอบถามผู้ประกอบการร้านค้า ถึงการดําเนินกิจการในขณะนี้ หลังจากที่รัฐบาลได้ทยอยเปิดประเทศต้อนรับนักท่องเที่ยว โอกาสนี้ นายกรัฐมนตรียังอุดหนุนสินค้าอัตลักษณ์ประจําถิ่น หลายอย่าง อาทิ ผ้าบาติก น้ําพริกมะขามกุ้ง กระเป๋าจักสาน โดยได้เสนอแนะให้มีการพัฒนาออกแบบสินค้า ผลิตภัณฑ์ให้มีความหลากหลาย ให้เป็นที่น่าสนใจ ซึ่งจะช่วยขยายตลาดให้กว้าง
ในตอนท้ายนายกรัฐมนตรีชื่นชม และสนับสนุนการส่งเสริมให้ชุมชนท้องถิ่นได้เป็นส่วนหนึ่งของการพัฒนาการท่องเที่ยวร่วมกัน เกิดการกระจายรายได้สู่ประชาชนทุกภาคส่วนอย่างยั่งยืน พร้อมกล่าวให้กําลังใจแก่ผู้จัดงานและเจ้าหน้าที่ท้องถิ่น และขอให้พัฒนาอย่างไม่หยุดนิ่งต่อไป
สําหรับ ศูนย์จําหน่ายผลิตภัณฑ์ชุมชน สินค้า OTOP อันดามัน (ANDAMAN OTOP SHOP) นั้น มีวัตถุประสงค์ เพื่อเป็นศูนย์กลางในการจําหน่ายสินค้าพื้นเมืองและสินค้า OTOP ที่มีชื่อเสียงของกลุ่ม 6 จังหวัดภาคใต้ฝั่งอันดามัน รวมถึงอาหารพื้นเมืองที่มีชื่อเสียง อาทิ ขนมเต้าส้อ กะปิ กุ้งเสียบ น้ําแร่ธรรมชาติระนอง เสื่อเตยปาหนัน และดอกไม้ประดิษฐ์จากยางพารา เป็นต้น เป็นอีกหนึ่งช่องทางในการส่งเสริม “การท่องเที่ยวเชิงสร้างสรรค์” ด้วย
ต่อจากนั้น นายกรัฐมนตรีเยี่ยมชมนิทรรศการแสดงสินค้า และช่วยอุดหนุนสินค้าอัตลักษณ์ประจําถิ่น หลายอย่าง อาทิ ผ้าบาติก น้ําพริกมะขามกุ้ง กระเป๋าจักสาน ในตอนท้ายของการเยี่ยมชม นายกรัฐมนตรีกล่าวให้กําลังใจผู้จัดงานและเจ้าหน้าที่ในพื้นที่ ว่าขอให้พัฒนาอย่างไม่หยุดนิ่งต่อไป
รัฐบาลไทย-ข่าวทำเนียบรัฐบาล-รมว.แรงงาน ออกโรงแจง จ้างเด็กต่ำกว่า 15 ปี ทำงานไม่ได้ เอาจริงหากพบมีโทษทั้งปรับทั้งจำ
วันอาทิตย์ที่ 3 ตุลาคม 2564
รมว.แรงงาน ออกโรงแจง จ้างเด็กต่ํากว่า 15 ปี ทํางานไม่ได้ เอาจริงหากพบมีโทษทั้งปรับทั้งจํา
รมว.แรงงาน เตือนประชาชนอย่าหลงเชื่อข่าวเท็จ กรณีมีข่าวในสื่อออนไลน์เกี่ยวกับประเด็นกฎหมายใหม่ระบุว่าสามารถจ้างเด็กอายุต่ํากว่า 15 ปี ทํางานได้แบบไม่ผิดกฎหมาย ยืนยันเป็นข่าวเท็จ  เตือนนายจ้างห้ามจ้างเด็กอายุต่ํากว่า 15 ปีเข้าทํางาน หากฝ่าฝืนมีโทษทั้งปรับ
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึง กรณีโพสต์ข้อความหนึ่งในสื่อออนไลน์ เกี่ยวกับประเด็นกฎหมายใหม่ ระบุว่าสามารถจ้างเด็กอายุต่ํากว่า 15 ปี ทํางานได้ แบบไม่ผิดกฎหมาย ซึ่งกระทรวงแรงงานขอยืนยันว่าข้อมูลดังกล่าวเป็นข่าวเท็จและขอให้ประชาชนอย่างหลงเชื่อ และแชร์ข้อมูลออกไปอันจะก่อให้เกิดการความเข้าใจผิด เนื่องจากยังไม่มีการแก้ไขกฎหมายให้สามารถจ้างเด็กอายุต่ํากว่า 15 ปี ทํางานได้ ทั้งนี้กระทรวงแรงงานภายใต้การกํากับดูแลของพลเอก ประวิตร วงษ์สุวรรณ รองนายกรัฐมนตรี มีความมุ่งมั่นที่จะแก้ไขปัญหาการใช้แรงงานเด็ก เพื่อป้องกันและแก้ไขปัญหาการใช้แรงงานเด็กในรูปแบบที่เลวร้าย จึงได้กําชับให้กรมสวัสดิการและคุ้มครองแรงงานนํามากําหนดเป็นนโยบายสําคัญในการกํากับดูแลให้ลูกจ้างเด็กได้รับการคุ้มครองตามกฎหมาย มีมาตรการป้องกันการใช้แรงงานเด็ก การบังคับใช้กฎหมายอย่างจริงจัง ซึ่งกฎหมายที่บังคับใช้ในปัจจุบันตามพระราชบัญญัติคุ้มครองแรงงาน พ.ศ. 2541 กําหนดห้ามไม่ให้นายจ้างจ้างเด็กอายุต่ํากว่า 15 ปี เข้าทํางาน เป็นลูกจ้างในงานทั่วไปและงานเกษตรกรรม และอายุต่ํากว่า 18 ปี เข้าทํางานในงานประมงทะเล งานในโรงงานประกอบกิจการเกี่ยวกับสัตว์น้ํา ตามกฎหมายว่าด้วยโรงงาน และในกิจการเกี่ยวกับการแปรรูปสัตว์น้ํา หากฝ่าฝืนมีโทษปรับตั้งแต่ 400,000 บาท ถึง 2,000,000 บาท ต่อลูกจ้าง 1 คน หรือจําคุกสูงสุดไม่เกิน 4 ปี หรือทั้งปรับทั้งจํา สําหรับเด็กอายุ 15 ปี ถึง 18 ปี จ้างเข้าทํางานได้ โดยนายจ้างต้องแจ้งการจ้างต่อพนักงานตรวจแรงงานภายใน 15 วัน นับแต่วันที่เด็กเข้าทํางาน
นายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวเพิ่มเติมว่า กรมสวัสดิการและคุ้มครองแรงงาน ในฐานะหน่วยงานที่มีภารกิจในการคุ้มครองสิทธิแรงงานให้ได้รับความเป็นธรรม ขอย้ําเตือนนายจ้าง เจ้าของสถานประกอบกิจการให้ปฏิบัติตามกฎหมายอย่างเคร่งครัด หากตรวจพบว่านายจ้าง สถานประกอบกิจการใดไม่ปฏิบัติตามกฎหมาย โดยจ้างแรงงานเด็กอายุต่ํากว่าที่กฎหมายกําหนด จะดําเนินคดีกับนายจ้างรายนั้นทันที ทั้งนี้ หากมีผู้พบเห็นการใช้แรงงานเด็กอายุต่ํากว่า 15 ปี สามารถแจ้งได้ที่ สํานักงานสวัสดิการและคุ้มครองแรงงานจังหวัดทุกจังหวัด สํานักงานสวัสดิการและคุ้มครองแรงงานกรุงเทพมหานครพื้นที่ 1-10 หรือโทร. สายด่วน 1506 กด 3 หรือ 1546 และทางสื่อออนไลน์ของกรมทุกช่องทาง
รัฐบาลไทย-ข่าวทำเนียบรัฐบาล-“อนุทิน” ย้ำฉีดวัคซีนไฟเซอร์ในเด็กปลอดภัย เป็นไปตามความสมัครใจ ไม่เป็นข้อจำกัดไปโรงเรียน
วันพุธที่ 22 กันยายน 2564
“อนุทิน” ย้ําฉีดวัคซีนไฟเซอร์ในเด็กปลอดภัย เป็นไปตามความสมัครใจ ไม่เป็นข้อจํากัดไปโรงเรียน
รองนายกรัฐมนตรีและรัฐมนตรีว่าการกระทรวงสาธารณสุข ย้ําฉีดวัคซีนไฟเซอร์เด็กอายุ 12-17 ปี เป็นไปตามความสมัครใจ ผู้ปกครองต้องยินยอม และไม่นํามาเป็นข้อจํากัดในการไปโรงเรียน ยันวัคซีนที่ใช้มีความปลอดภัย
รองนายกรัฐมนตรีและรัฐมนตรีว่าการกระทรวงสาธารณสุข ย้ําฉีดวัคซีนไฟเซอร์เด็กอายุ 12-17 ปี เป็นไปตามความสมัครใจ ผู้ปกครองต้องยินยอม และไม่นํามาเป็นข้อจํากัดในการไปโรงเรียน ยันวัคซีนที่ใช้มีความปลอดภัย ส่วนอายุต่ํากว่า 12 ปีต้องรอผู้ผลิตขึ้นทะเบียนเพิ่มเติม สําหรับปี 2565 เตรียมวัคซีนเข็มกระตุ้นอย่างเพียงพอ
วันนี้ (22 กันยายน 2564) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ถึงการฉีดวัคซีนโควิด 19 ในเด็กอายุ 12-17 ปี ว่า รัฐบาลจัดหาวัคซีนไฟเซอร์เพื่อฉีดให้แก่เยาวชนอายุ 12 ปีขึ้นไป เนื่องจากเป็นกลุ่มวัยเรียนที่ต้องมีสังคมและกลับไปโรงเรียน ทั้งนี้ ยืนยันว่าวัคซีนมีความปลอดภัย มีข้อมูลวิชาการรองรับ แต่การฉีดในเด็กที่ยังไม่บรรลุนิติภาวะต้องให้ผู้ปกครองยินยอม ซึ่งเป็นไปตามความสมัครใจ และไม่ได้นํามาเป็นข้อจํากัดไม่ให้เด็กไปโรงเรียน โดยวัคซีนไฟเซอร์ล็อตแรกจะมาถึงวันที่ 29 กันยายนนี้ และส่งให้ครบ 30 ล้านโดสในเดือนธันวาคม 2564 ส่วนกลุ่มอายุต่ํากว่า 12 ปี ต้องรอผู้ผลิตวัคซีนยื่นเอกสารขึ้นทะเบียนกับ อย. เพิ่มเติมและเมื่อขึ้นทะเบียนแล้วจะเร่งจัดหามาฉีดต่อไป
สําหรับการฉีดวัคซีนภาพรวม คาดว่าสิ้นเดือนตุลาคมนี้ จะฉีดได้เกือบ 60 ล้านโดส และทุกกลุ่มเป้าหมายจะได้รับการฉีดวัคซีนครบทุกโดสภายในสิ้นปี 2564 ส่วนผู้ที่ฉีดวัคซีนซิโนแวคครบ 2 เข็ม ควรได้รับเข็มกระตุ้นเพื่อเสริมภูมิคุ้มกัน ซึ่งจะเริ่มวันที่ 24 กันยายนนี้ ขณะที่วัคซีนเข็มกระตุ้นสําหรับปี 2565 สามารถจัดหาให้ประชาชนได้เพียงพอ เนื่องจากฉีดเพียงคนละ 1 โดส และจะติดตามว่าต้องมีการฉีดเพิ่มเติมในช่วงครึ่งปีหลังหรือไม่ ทั้งนี้ การฉีดวัคซีนให้มีความครอบคลุม แม้จะยังพบการติดเชื้อได้ แต่จะช่วยลดการป่วยรุนแรงและเสียชีวิต
นายอนุทิน กล่าวว่า เมื่อวันที่ 21 กันยายนที่ผ่านมา คณะรัฐมนตรีได้เห็นชอบในหลักการร่าง พ.ร.ก.แก้ไขเพิ่มเติม พ.ร.บ.โรคติดต่อ พ.ศ.2558 พ.ศ. ... ซึ่งมีการปรับปรุงให้เข้มข้นขึ้น หากประกาศโรคใดให้เป็นโรคติดต่ออันตรายร้ายแรง คณะกรรมการโรคติดต่อแห่งชาติ จะสามารถประกาศภาวะต่างๆ ด้านสาธารณสุข ประกาศความร่วมมือจากทุกหน่วยงานข้อกําหนด กฎเกณฑ์ต่างๆ ได้โดยไม่จําเป็นต้องอาศัยอํานาจของ พ.ร.ก.ฉุกเฉิน ทําให้หน่วยงานต่างๆมีการทํางานร่วมกันมากขึ้น
******************************** 22 กันยายน 2564
รัฐบาลไทย-ข่าวทำเนียบรัฐบาล-นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม สั่งการกรมเจ้าท่า สนับสนุนการค้นหาผู้สูญหายจากเหตุพัดตกสปีดโบ๊ทกลางแม่น้ำเจ้าพระยา
วันศุกร์ที่ 25 กุมภาพันธ์ 2565
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม สั่งการกรมเจ้าท่า สนับสนุนการค้นหาผู้สูญหายจากเหตุพัดตกสปีดโบ๊ทกลางแม่น้ําเจ้าพระยา
พร้อมสั่งให้กวดขันเรือทุกลําต้องสวมเสื้อชูชีพ
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม เปิดเผยถึงกรณีได้รับแจ้งเหตุมีคนตกเรือสปีดโบ๊ท สูญหายในแม่น้ําเจ้าพระยา ช่วงเวลาประมาณ 23.00 น. ของวันที่ 24 ก.พ. 2565 บริเวณสะพานพระราม 7 ภายหลังเจ้าหน้าที่ได้รับแจ้ง กรมเจ้าท่าโดยสํานักงานเจ้าท่า สาขานนทบุรีได้นําเรือตรวจการณ์เจ้าท่า 2101 เดินทางไปยังจุดเกิดเหตุ เบื้องต้นทราบชื่อผู้ประสบเหตุ คือ น.ส.นิดา พัชรวีระพงษ์ หรือ แตงโม จากนั้นชุดนักประดาน้ําจากมูลนิธิอาสาสมัครกู้ชีพจึงเร่งค้นหาผู้สูญหาย และกลุ่มตรวจการเดินเรือ กรมเจ้าท่า ได้นําเรือตรวจการณ์เจ้าท่า 264 พร้อมเจ้าหน้าที่เขตพื้นที่ที่ 1 ร่วมกับเรือตรวจการณ์เจ้าท่า 2101 ของสํานักงานเจ้าท่าสาขานนทบุรี ออกควบคุมการจราจรทางน้ําให้เเก่ทีมนักประดาน้ําในการค้นหาร่างผู้สูญหายภายในเเม่น้ําเจ้าพระยา บริเวณท่าเรือพิบูลย์สงคราม 1 ซึ่งเป็นเขตช่วงรอยต่อระหว่างกรุงเทพมหานคร กับจังหวัดนนทบุรี พร้อมทั้งขอความร่วมมือเรือทุกลําที่แล่นผ่านให้เดินเรือช้าและเบา ในระหว่างค้นหาผู้สูญหาย ความคืบหน้าจนถึงขณะนี้ยังคงไม่พบผู้สูญหาย แต่กรมเจ้าท่า โดยกลุ่มตรวจการเดินเรือ และสํานักงานเจ้าท่า สาขานนทบุรี ยังคงปฏิบัติงานร่วมกับหน่วยประดาน้ํา มูลนิธิร่วมกตัญญูในการค้นหาร่างผู้สูญหายอย่างต่อเนื่อง
ทั้งนี้ ตนได้สั่งการให้กรมเจ้าท่าเข้มงวดกวดขันเรื่องการสวมใส่เสื้อชูชีพทุกครั้งขณะโดยสารเรือ เพื่อป้องกันการเกิดอุบัติเหตุทางน้ํา และหากประชาชนท่านใดพบเห็นเหตุการณ์ความไม่ปลอดภัยทางน้ํา สามารถโทรแจ้งสายด่วนกรมเจ้าท่า 1199 ได้ตลอด 24 ชั่วโมง
รัฐบาลไทย-ข่าวทำเนียบรัฐบาล- นายกรัฐมนตรีชื่นชม วิทยาลัยดุริยางคศิลป์ ม.มหิดล ได้รับการจัดอันดับให้เป็น ม.ด้านศิลปะการแสดงที่ดีที่สุดเป็นอันดับ 47 ของโลก
วันพฤหัสบดีที่ 28 เมษายน 2565
นายกรัฐมนตรีชื่นชม วิทยาลัยดุริยางคศิลป์ ม.มหิดล ได้รับการจัดอันดับให้เป็น ม.ด้านศิลปะการแสดงที่ดีที่สุดเป็นอันดับ 47 ของโลก
นายกรัฐมนตรีชื่นชม วิทยาลัยดุริยางคศิลป์ ม.มหิดล ได้รับการจัดอันดับให้เป็น ม.ด้านศิลปะการแสดงที่ดีที่สุดเป็นอันดับ 47 ของโลก
วันที่ 28 เมษายน 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมชื่นชม และแสดงความยินดีกับวิทยาลัยดุริยางคศิลป์ มหาวิทยาลัยมหิดล ที่ได้รับการจัดอันดับให้เป็นมหาวิทยาลัยด้านศิลปะการแสดง (Performing Arts) ที่ดีที่สุดเป็นอันดับ 47 ของโลก ซึ่งเป็นการติดท็อป 50 เป็นครั้งแรก จากการจัดอันดับมหาวิทยาลัยโลกโดย “QS World University Rankings by Subject 2022” ถือเป็นความสําเร็จ และเป็นความภูมิใจของคนไทยทุกคน สะท้อนถึงศักยภาพและคุณภาพของสถาบันการศึกษาทางดนตรีของไทย ที่พร้อมเพิ่มขีดความสามารถในการแข่งขันระดับนานาชาติ
รัฐบาลให้ความสําคัญ ผลักดันให้ Soft Power เกิดประโยชน์ทางเศรษฐกิจ โดยเฉพาะวัฒนธรรมทางดนตรี มุ่งหวังให้เป็นสะพานเชื่อมวัฒนธรรมไทยสู่สากล ส่งเสริม Soft Power ของไทยให้เป็นที่รู้จักทั่วโลก พร้อมผลักดันให้คนไทยเข้าถึงวัฒนธรรมดนตรีคลาสสิก และขับเคลื่อนอุตสาหกรรมด้านศิลปะการแสดงของไทยออกสู่ตลาดโลกมาอย่างต่อเนื่อง สิ่งสําคัญ การพัฒนาทางด้านศิลปะและการแสดงจะเป็นการสร้างเศรษฐกิจและรายได้เข้าสู่ประเทศในรูปแบบใหม่ ทั้งนี้ ต้องอาศัยความร่วมมือของทุกภาคส่วนร่วมมือพัฒนาต่อยอดให้เกิดเป็นผลอย่างเป็นรูปธรรม สร้างสรรค์พัฒนาให้เกิดการยอมรับในต่างประเทศ เพื่อจะขยายโอกาส สร้างผลกระทบที่ดีต่อประเทศไทย
"การพัฒนา “Soft Power” ของประเทศไทยให้แข็งแรงยิ่งขึ้น คนไทยทุกคนต้องมีความเชื่อในศักยภาพของคนไทย รวมทั้งต้องมีวิสัยทัศน์ในการพัฒนาต่อยอดเพื่อสร้างประโยชน์ให้กับประเทศชาติอย่างแท้จริง และด้วยความสามารถ ทีมงานบุคลากรเบื้องหลังที่มีทักษะ และเชี่ยวชาญ รวมถึงการสนับสนุนของภาครัฐจะเป็นการสร้างโอกาสและช่องทางใหม่ๆ ในการผลักดันอุตสาหกรรมสร้างสรรค์ ให้กลายเป็นสินค้าทางส่งออกทางวัฒนธรรมสําคัญของไทย นํารายได้เข้าประเทศและขับเคลื่อนเศรษฐกิจไทยให้สอดคล้องกับนโยบายของนายกรัฐมนตรี" นางสาวรัชดาฯ กล่าว
.........................
รัฐบาลไทย-ข่าวทำเนียบรัฐบาล-ความคืบหน้าการใช้จ่ายมาตรการลดภาระค่าครองชีพและฟื้นฟูเศรษฐกิจจากผลกระทบ COVID-19
วันศุกร์ที่ 19 พฤศจิกายน 2564
ความคืบหน้าการใช้จ่ายมาตรการลดภาระค่าครองชีพและฟื้นฟูเศรษฐกิจจากผลกระทบ COVID-19
จากที่กระทรวงการคลังได้เพิ่มวงเงินสนับสนุนมาตรการลดภาระค่าครองชีพและฟื้นฟูเศรษฐกิจจากผลกระทบ COVID-19 จํานวน 4 โครงการ โดยข้อมูล ณ วันที่ 18 พ.ย.2564 มีผู้ใช้สิทธิสะสมทั้ง 4 โครงการ รวม 41.15 ล้านราย ยอดใช้จ่ายสะสมทั้งหมด 183,865.5 ล้านบาท
นายพรชัย ฐีระเวช ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า จากที่กระทรวงการคลังได้เพิ่มวงเงินสนับสนุนมาตรการลดภาระค่าครองชีพและฟื้นฟูเศรษฐกิจจากผลกระทบ COVID-19 จํานวน 4 โครงการ ประกอบด้วย โครงการเพิ่มกําลังซื้อให้แก่ผู้มีบัตรสวัสดิการแห่งรัฐ ระยะที่ 3 โครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษ โครงการคนละครึ่ง ระยะที่ 3 และโครงการยิ่งใช้ยิ่งได้ โดยข้อมูล ณ วันที่ 18 พฤศจิกายน 2564 มีผู้ใช้สิทธิสะสมทั้ง 4 โครงการ รวม 41.15 ล้านราย ยอดใช้จ่ายสะสมทั้งหมด 183,865.5 ล้านบาท โดยสรุปผลการใช้จ่ายได้ ดังนี้
1. โครงการเพิ่มกําลังซื้อให้แก่ผู้มีบัตรสวัสดิการแห่งรัฐ ระยะที่ 3 มีผู้ใช้สิทธิสะสมจํานวน 13.55 ล้านราย มียอดการใช้จ่ายสะสมรวม 16,981.1 ล้านบาท
2. โครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษมีผู้ใช้สิทธิสะสม จํานวน 1.42 ล้านราย มียอดการใช้จ่ายสะสมรวม 1,422.6 ล้านบาท
3. โครงการคนละครึ่ง ระยะที่ 3 มีผู้ใช้สิทธิสะสมจํานวน 26.09 ล้านราย จากผู้ได้รับสิทธิ 27.98 ล้านราย โดยมียอดการใช้จ่ายสะสมรวม 161,946.1 ล้านบาท แบ่งเป็นเงินที่ประชาชนจ่ายสะสม 82,273.6 ล้านบาท และรัฐร่วมจ่ายสะสม 79,672.5 ล้านบาท โดยมีมูลค่าสิทธิที่อยู่ระหว่างการใช้จ่ายกว่า 46,000 ล้านบาท
4. โครงการยิ่งใช้ยิ่งได้ มีผู้ใช้สิทธิสะสมจํานวน 90,086 ราย จากผู้ได้รับสิทธิกว่า 4.89 แสนราย โดยเป็นยอดการใช้จ่ายส่วนประชาชนสะสม 3,336 ล้านบาท และยอดใช้จ่ายส่วน e-Voucher สะสม 179.7 ล้านบาทโดยมีมูลค่าวงเงินสิทธิ e-Voucher ที่อยู่ระหว่างการใช้จ่ายกว่า 129 ล้านบาท
ในส่วนของการใช้จ่ายผ่านฟู้ดเดลิเวอรี่แพลตฟอร์มสําหรับโครงการคนละครึ่ง ระยะที่ 3 และโครงการยิ่งใช้ยิ่งได้ ล่าสุด ณ วันที่ 19 พฤศจิกายน 2564 เวลา 8.00 น. โครงการคนละครึ่ง ระยะที่ 3 มีการใช้จ่ายสะสมประมาณ 1,994.3 ล้านบาท แบ่งเป็นเงินที่ประชาชนใช้จ่าย 1,028.9 ล้านบาท และรัฐร่วมจ่าย 965.4 ล้านบาท สําหรับโครงการยิ่งใช้ยิ่งได้มีการใช้จ่ายสะสมประมาณ 1.51 ล้านบาท และในส่วนของผู้ประกอบการร้านอาหารและเครื่องดื่มในโครงการคนละครึ่ง ระยะที่ 3 และโครงการยิ่งใช้ยิ่งได้ ที่ขายอาหารและเครื่องดื่มผ่านผู้ให้บริการฟู้ดเดลิเวอรี่แพลตฟอร์มล่าสุด ขณะนี้มีจํานวนกว่า 75,000 ราย
ประชาชนสามารถใช้จ่ายในโครงการต่างๆ ได้จนถึงวันที่ 31 ธันวาคม 2564 ทั้งนี้ สําหรับโครงการยิ่งใช้ยิ่งได้ สามารถลงทะเบียนผ่านเว็บไซต์ www.ยิ่งใช้ยิ่งได้.com หรือผ่าน g-Wallet บนแอปพลิเคชัน “เป๋าตัง” จนกว่าจะครบ 1 ล้านสิทธิ ซึ่งยังมีสิทธิคงเหลือกว่า 5 แสนสิทธิ โดยประชาชนสามารถใช้จ่ายเพื่อรับ e-Voucher ได้ถึง 30 พฤศจิกายน 2564 และใช้จ่ายในส่วน e-Voucher ได้ถึง 31 ธันวาคม 2564
สํานักงานเศรษฐกิจการคลัง  halfhalf@fpo.go.th , spend2get@fpo.go.th
ธนาคารกรุงไทย จํากัด (มหาชน)  โทร. 02-111-1122 (ตลอด 24 ชั่วโมง)